CELEX: 62016TN0321
Language: da
Date: 2016-06-24 00:00:00
Title: Sag T-321/16: Sag anlagt den 24. juni 2016 — Ansell Healthcare Europe mod Kommissionen

16.8.2016   
            
            
               DA
            
            
               Den Europæiske Unions Tidende
            
            
               C 296/29
            
         Sag anlagt den 24. juni 2016 — Ansell Healthcare Europe mod Kommissionen
   (Sag T-321/16)
   (2016/C 296/38)
   Processprog: engelsk
   
      Parter
   
   
      Sagsøger: Ansell Healthcare Europe NV (Anderlecht, Belgien) (ved advokaterne H. Gilliams og J. Bocken)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 11. januar 2016 om den af Kongeriget Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) annulleres.
            
         
               —
            
            
               Subsidiært annulleres afgørelsens artikel 2-4.
            
         
               —
            
            
               Under alle omstændigheder annulleres afgørelsens artikel 2-4, for så vidt som de a) kræver tilbagesøgning fra andre enheder end dem, der har været genstand for »excess profit ruling« [fritagelse for overskydende fortjeneste] som defineret i afgørelsen, og b) kræver tilbagesøgning af et beløb svarende til støttemodtagerens skattebesparelser, uden at Belgien gives mulighed for at tage hensyn til en anden skattemyndigheds faktiske opjustering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om et åbenbart urigtigt skøn, overskridelse af beføjelser og undladelse af at give en fyldestgørende begrundelse, for så vidt som det i Kommissionens afgørelse af 11. januar 2016 om den af Kongeriget Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) gøres gældende, at der foreligger en støtteordning.
            
         
               2.
            
            
               Andet anbringende om tilsidesættelse af artikel 107 TEUF og begrundelsespligten og et åbenbart urigtigt skøn, for så vidt som den anfægtede afgørelse kvalificerer den angivelige støtteordning som en selektiv foranstaltning.
            
         
               3.
            
            
               Tredje anbringende om tilsidesættelse af artikel 107 TEUF og et åbenbart urigtigt skøn, for så vidt som det i den anfægtede afgørelse hævdes, at den angivelige støtteordning giver anledning til en fordel.
            
         
               4.
            
            
               Fjerde anbringende om tilsidesættelse af artikel 107 TEUF, tilsidesættelse af den berettigede forventning, et åbenbart urigtigt skøn, overskridelse af beføjelser og undladelse af at give en fyldestgørende begrundelse, for så vidt som den anfægtede afgørelse pålægger Belgien at tilbagesøge støtte.